GUAM

GUAM (no dalībvalstu pirmajiem burtiem — Gruzija, Ukraina, Azerbaidžāna, Moldova), no 2006. gada Organizācija demokrātijai un ekonomiskajai attīstībai ir četru pēc PSRS sabrukšanas izveidoto valstu Gruzijas, Ukrainas, Azerbaidžānas un Moldovas sadarbības organizācija.

 Vēsture 

GUAM nodibināta 1997. gadā Eiropas Padomes valstu vadītāju tikšanās laikā Strasbūrā kā četru tolaik NVS valstu neformāla apvienība, kurai 1999. gadā pievienojās arī Uzbekistāna. Tādēļ līdz Uzbekistānas izstāšanās brīdim 2005. gadā to dēvēja par GUUAM (Gruzija, Ukraina, Uzbekistāna, Azerbaidžāna, Moldova).  
Galotņu tikšanās laikā 2006. gadā GUAM valstu prezidenti Saakašvili, Juščenko, Alijevs un Voronovs parakstīja Organizācijas Demokrātijai un Ekonomiskajai Attīstībai statūtus.

2013. gada novembrī Azerbaidžāna parakstīja vīzu veicināšanas līgumu ar Eiropas Savienības (ES) valstīm, bet Gruzija un Moldova asociācijas un tirdzniecības līgumu ar ES. Šādu līgumu parakstīt bija paredzēts arī Ukrainai, taču tās prezidents Janukovičs no tā atteicās neilgi pirms galotņu tikšanās.Ukrainas un ES asociācijas līgums Viļņas samitā netiks parakstīts LETA, 2013. gada 21. novembrī  Tā vietā Ukraina Maskavā 2013. gada decembrī parakstīja līgumu par tirdzniecības barjeru atcelšanu un ekonomisko attiecību stiprināšanu ar Krievijas Federāciju. Pēc Eiromaidana sacelšanās un prezidenta Janukoviča gāšanas Ukraina 2014. gada martā tomēr parakstīja asociācijas līgumu ar ES valstīm.ES valstu un valdību vadītāji paraksta Ukrainas asociācijas līgumu Latvijas Republikas Valsts kanceleja 2014. gada 21. martā

 GUAM galotņu tikšanās 
 Strasbūra (1997)
 Jalta (2001)
 Jalta (2004)
 Kišiņeva (2005)
 Kijiva (2006)
 Baku (2007)
 Viļņa (2007)
 Batumi (2008)

 Skatīt arī 
 Austrumu partnerība

 Ārējās saites 
 GUAM (angliski)
 ГУАМ (krieviski)

 Atsauces 

Kategorija:Eiropas organizācijas
Kategorija:Starptautiskas organizācijas
Kategorija:Līgumi ar Azerbaidžānu
Kategorija:Līgumi ar Gruziju
Kategorija:Līgumi ar Moldovu
Kategorija:Līgumi ar Ukrainu